text: Så er Vejen EH officielt konkurs
  13 maj 2014 kl. 13.05
  Dansk Håndbold Forbund har tirsdag eftermiddag modtaget besked om, at Vejen EH officielt er erklæret konkurs i dag efter selv at have anmodet om det.
  Det betyder, at holdets plads i ligaen bliver tilbudt til det øverste hold på reserveholdslisten, som er Nykøbing Falster Håndboldklub, oplyser DHF.
  Vælger NFH at acceptere pladsen i ligaen, betyder det ligeledes, at der bliver en plads ledig i 1. division, som vil blive tilbudt til DHG Odense.
  Vejen EH?s licens går tilbage til moderklubben, Kolding IF, og den licens bliver samtidig tvangsnedrykket til 2. division. Det betyder, at Kolding IF kan stille med et hold i damernes 2. division fra næste sæson, hvis klubben er interesseret i det.
  